Τι φανταστικό σπίτι ήταν αυτό! Η θέα από το μπαλκόνι, το απέραντο της θάλασσας, η βουτιά που κάνει ο ήλιος, σε ένα από τα πιο όμορφα χωριά της Τήνου. Υπέροχα διακοσμημένο, συνδυάζει παράδοση και μοντέρνο με απόλυτη αρμονία. Ηλιόφωτο και ευάερο, με δύο όμορφα υπνοδωμάτια, μία πλήρως εξοπλισμένη κουζίνα που ερωτεύεσαι τη μαγειρική, και ένα ευρύχωρο καθιστικό που μπορείς να χαλαρώσεις πίνοντας το ποτό σου. Το μπάνιο πεντακάθαρο, όλα προσεγμένα μέχρι την τελευταία λεπτομέρεια.
Ο Evan είναι πρότυπο οικοδεσπότη! Ευγενέστατος, γλυκομίλητος, καλλιεργημένος και πάντα διαθέσιμος. Απολαύσαμε τις κουβέντες που κάναμε μαζί του και όσον αφορά το σπίτι, δεν έχει αφήσει τίποτα στην τύχη. Θα τα πούμε σίγουρα ξανά στην Καρδιανή που μαγεύει και στο σπίτι αυτό που είναι το απόλυτο μέρος για τέλειες διακοπές!